31996D0081
L 019/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 януари 1996 година
за изменение на Решения 92/260/ЕИО, 93/196/ЕИО, 93/197/ЕИО и 94/467/ЕО относно категориите мъжки еднокопитни, за които се прилагат изискванията по отношение на вирусния артерит по конете
(текст от значение за ЕИП)
(96/81/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално член 15, буква б), ii), член 16 и член 19, ii) от нея,
като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (2), последно изменена с Акта за присъединяване на Австрия, Финландия и Швеция и по-специално член 9, параграф 1, буква в) от нея,
като има предвид, че като се следва съвета на Научния ветеринарен комитет, с Решение 95/329/ЕО на Комисията (3) се определят категориите мъжки еднокопитни, за които следва да се прилагат изискванията по отношение на вирусен артерит по конете;
като има предвид, че здравните условия и ветеринарното сертифициране за временен внос на регистрирани коне и за внос на регистрирани еднокопитни, еднокопитни за разплод и доотглеждане са определени съответно с Решения 92/260/ЕИО на Комисията (4) и 93/197/ЕИО (5), последно изменени с Решение 95/323/ЕО на Комисията (6), а тези за вноса на еднокопитни за клане са определени с Решение 93/196/ЕИО на Комисията (7), последното изменено с Решение 95/322/ЕО (8);
като има предвид, че Решение 94/467/ЕО на Комисията (9) определя здравните гаранции за транспортирането на еднокопитни от една трета страна до друга трета страна в съответствие с член 9, параграф 1, буква в) от Директива 91/496/ЕИО;
като има предвид, че Решения 92/260/ЕИО, 93/196/ЕИО, 93/197/ЕИО и 94/467/ЕО трябва да бъдат съответно изменени;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Във всеки от здравните сертификати А, Б, В, Г и Д от приложение II към Решение 92/260/ЕИО буква д), v) в глава „III. Здравна информация“ се заменя със следния текст:
„v)
в случай на некастрирано мъжко животно, по-възрастно от 180 дни, или ако през последните шест месеца е бил официално регистриран вирусен артерит по конете3;
или
-
животното е изследвано4 чрез кръвна проба, взета в рамките на 21 дни от износа, на … (5), подложена на серонеутрализиращ тест за вирусен артерит по конете с отрицателен резултат при серумен разтвор 1:4;
или
- аликвот на цялата му сперма, взета в рамките на 21 дни от износа, на … (5), подложен на вирусно-изолационен тест за вирусен артерит по конете с отрицателен резултат (3) (4);
или
-
животното е било ваксинирано на … (5) срещу вирусен артерит по конете под официален ветеринарен надзор с одобрена от компетентния орган ваксина съгласно следната програма за първоначална ваксинация и е било реваксинирано на регулярни интервали от време (3) (4).
Програми за първоначална ваксинация срещу вирусен артерит по конете: Инструкция: Зачертават се програмите за ваксиниране, които не важат за животното, описано по-горе.
а)
ваксинация е извършена в деня на вземане на кръвна проба, която впоследствие, при серонеутрализиращ тест от серумен разтвор 1:4, показва отрицателен резултат, или
б)
ваксинация е извършена по време на период на изолация от не повече от 15 дни под официален ветеринарен надзор, започващ в деня на вземане на кръвна проба, която през това време е тествана чрез вирусно-изолационен тест от серумен разтвор 1:4 и е дала отрицателен резултат, или
в)
ваксинация е извършена, когато животното е било на възраст от 180 до 270 дни, по време на период на карантина под официален ветеринарен надзор. По време на карантинния период две кръвни проби, взети през интервал от най-малко 10 дни, са показали стабилен или намаляващ титър на антителата при серонеутрализиращ тест на вирусен артерит по конете;“
Член 2
Решение 93/196/ЕИО се изменя, както следва:
1.
Буква д), v) в глава „III. Здравна информация“ от приложение I се заличава.
2.
Буква д), v) в глава „III. Здравна информация“ от приложение II се заменя със следния текст:
„v)
в случай че гореописаната пратка еднокопитни включва некастрирани мъжки животни, по-възрастни от 180 дни, или ако през последните шест месеца не е бил официално регистриран вирусен артерит по конете (4),
или
-
некастрираните мъжки животни са изследвани чрез кръвна проба, взета в рамките на 21 дни от износа, на … (5), която е изследвана със серонеутрализиращ тест за вирусен артерит по конете, дал отрицателен резултат от серумен разтвор 1:4 във всеки от случаите (4),
или
- аликвот на цялата им сперма, взета в рамките на 21 дни от износа, на … (5), е подложен на вирусно-изолационен тест за вирусен артерит по конете с отрицателен резултат във всеки от случаите (4),
или
-
некастрираните мъжки животни са били ваксинирани на … (5) срещу вирусен артерит по конете под официален ветеринарен надзор с одобрена от компетентния орган ваксина съгласно следната програма за първоначална ваксинация и са били реваксинирани на регулярни интервали от време (4);
Програми за първоначална ваксинация срещу вирусен артерит по конете: Инструкция:
Зачертават се програмите за ваксинация, които не важат за животните, описани по-горе.
Проверява се помощното сертифициране при тестването преди ваксинацията, ваксинацията и реваксинацията.
Посочва се, когато е уместно, индивидуалната програма за ваксиниране за идентифицирани животни.
а)
ваксинация е извършена в деня на вземане на кръвна проба, която впоследствие, при вирусно-изолационен тест от серумен разтвор 1:4, е дала отрицателен резултат, или
б)
ваксинация е извършена по време на карантинен период от не повече от 15 дни под официален ветеринарен надзор, започващ от деня на вземане на кръвна проба, която е изследвана със серонеутрализиращ тест от серумен разтвор 1:4, или
в)
ваксинация е извършена, когато животното е било на възраст от 180 до 270 дни, по време на период на изолация под официален ветеринарен надзор. По време на изолационния период две кръвни проби, взети през интервал от най-малко 10 дни, са показали стабилен или намаляващ титър на антителата при вирусно-изолационен тест на вирусен артерит по конете;“
Член 3
Решение 93/197/ЕИО се изменя, както следва:
1.
Във всеки един от здравните сертификати А, Б, В, Г и Д от приложение II буква д), v) в глава „III. Здравна информация“ се заменя със следния текст:
„v)
в случай на некастрирано мъжко животно, по-възрастно от 180 дни, или когато през последните шест месеца не е бил официално регистриран вирусен артерит по конете (*);
или
-
животното е изследвано чрез кръвна проба, взета в рамките на 21 дни от износа, на … (4), подложена на серонеутрализиращ тест за вирусен артерит по конете с отрицателен резултат от серумен разтвор 1:4 (#);
или
- аликвот на цялата му сперма, взета в рамките на 21 дни от износа на … (4), е подложена на вирусно-изолационен тест за вирусен артерит по конете с отрицателен резултат (#),
или
-
животното е било ваксинирано на … (4) срещу вирусен артерит по конете под официален ветеринарен надзор с одобрена от компетентния орган ваксина съгласно следната програма за първоначална ваксинация и е било реваксинирано на регулярни интервали от време (#).
Програми за първоначална ваксинация срещу вирусен артерит по конете: Инструкция:
Зачертават се програмите за ваксиниране, които не важат за животното, описано по-горе.
Проверява се помощното сертифициране при тестването преди ваксинацията, ваксинацията и реваксинацията.
а)
ваксинация е извършена в деня на вземане на кръвна проба, която впоследствие, при серонеутрализиращ тест от серумен разтвор 1:4, показва отрицателен резултат, или
б)
ваксинация е извършена през период на изолация от не повече от 15 дни под официален ветеринарен надзор, започващ в деня на вземане на кръвна проба, която през това време е тествана с отрицателен резултат чрез серонеутрализиращ тест от серумен разтвор 1:4, или
в)
ваксинация е извършена, когато животното е било на възраст от 180 до 270 дни, по време на период на карантина под официален ветеринарен надзор. По време на изолацията две кръвни проби, взети през интервал от най-малко 10 дни, са показали стабилен или намаляващ титър на антителата при серонеутрализиращ тест за вирусен артерит по конете;“.
2.
В случаите на здравни сертификати А и Б, условният знак „(#)“ следва да се замени с „(2)“, а в сертификатите В, Г и Д с „(3)“.
Член 4
В член 1, параграф 2 от Решение 94/467/ЕО изразът „Този сертификат трябва да съдържа раздели I, II и III от здравния сертификат …“ се заменя с израза „Този сертификат трябва да съдържа раздели I, II и III, с изключение на буква д), v) от здравния сертификат …“
Член 5
Настоящото решение се прилага от петнадесетия ден след нотифицирането му на държавите-членки.
Член 6
Адресати на настоящото решение са държавите-членки.
Съставено в Брюксел на 12 януари 1996 година.